text: 5 ¿Iman chaymanta pasanqa? Pablon nirqan: "Runakunan nishanqaku: Thak-kaypin kashanchis, allin waqaychasqan kashanchis, nispa. Chayllamanmi qonqaylla manchay wañuray paykunata hap'inqa", nispa. Chay ‘manchay wañurayqa' qallarinqa "Hatun Babilonia" otaq "rabona warmi" contra sayariqtinkun. Chayqa llapa pantasqa religionkunan hinallataq cristianon kayku niqkunapas (Apo. 17:5, 6, 15). Chaywanmi qallarinqa "manchay ñak'ariy" p'unchay (Mat. 24:21; 2 Tes. 2:8). Askha runakuna mana yuyaykushallaqtinmi chayamunqa, ¿imarayku? Chay tiempopi rabona warmi mana imamanta llakikuspa kawsashasqanrayku, paymi nishanqa: "Reinañan kaypi tiyashani" "manataqmi hayk'aqpas wañuqniyoq hinaqa waqasaqchu" nispa. Ichaqa pantashanqan chhaynata yuyaykuspa, ‘huk p'unchayllapin' hukpaqkama urmanqa (Apo. 18:7, 8).